Grupp ta' suldati mill-Forzi Armati ta' Malta li kienu nvoluti f'missjoni ta' taħriġ fis-Somalja, kienu involuti f'donazzjonijiet ta' kotba u materjal tal-iskola lil tfal f'villaġġ fl-Uganda. Il-membri tal-armata ħadu din l-inizzjattiva waqt li kienu qed jagħmlu r-ronda f'dan il-villaġġ. Huma osservaw numru ta' tfal jilgħabu f'għalqa qrib tal-kamp fejn kienu bbażati s-suldati. Huma tkellmu mas-surmast tal-iskola fejn qalilhom li l-iskola għandha mal-525 student ta' bejn it-tliet u l-15-il sena. Huwa qal li dawn it-tfal ikollhom jimxu mat-8km kuljum biex jasslu l-iskola. Spjega li l-iskola nieqsa mill-affarijiet bażiċi fosthom siġġijiet, mwejjed u kotba. L-iskola lanqas kellha bibien jew faċilitajiet sanitarji bażiċi. Wara li tkellmu mas-surmast, membri mill-Armata Maltija u dik Irlandiża, li kienet għaddejja fuq l-istess missjoni, talbu lista tal-aktar affarijiet urġenti li hemm bżonn fl-iskola. Iż-żewġt armati qablu li jgħinu lil din l-iskola u marru 70km bogħod biex jakkwistaw dak li kien hemm bżonn. Is-surmast tal-iskola rringrazzja lill-Forzi Armati Maltin kif ukoll dawk Irlandiżi. Huwa faħħar il-biċċa xogħol li għamlu għax kif spjega hu, is-suldati għamlu aktar minn dak li kien mistenni minnhom. .td_uid_3_5ee4e66edb171_rand.td-a-rec-img{text-align:left}.td_uid_3_5ee4e66edb171_rand.td-a-rec-img img{margin:0 auto 0 0} #td_uid_4_5ee4e66edb590 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/AFM_22032013_02-80x60.jpg) 0 0 no-repeat} 1 minn 1